סקוטי ג'יימס

סקוטי ג'יימס (באנגלית: Scotty James; נולד ב-6 ביולי 1994) הוא ספורטאי אוסטרלי המתמחה בגלישת שלג. ג'יימס זכה במדליית כסף באולימפיאדת בייג'ינג (2022) ובמדליית ארד באולימפיאדת פיונגצ'אנג (2018) בגלישת חצי צינור. זכה בשלוש מדליות זהב באליפות העולם ובשמונה מדליות, כולל ארבע מדליות זהב, במשחקי האקסטרים חורף.

ביוגרפיה
ג'יימס נולד במלבורן שבאוסטרליה. כבר בגיל שנה החל להתנסות בסקי באלפים האוסטרליים. בגיל שש החל להתחרות בגלישת שלג, בגיל 14 זכה לחסות ראשונה והפך למקצוען, הוא השתתף לראשונה באותה שנה באליפות העולם בה סיים במקום ה-48 בתחרות החצי צינור. שנה לאחר מכן ייצג את אוסטרליה באולימפיאדת ונקובר (2010) והיה צעיר המשתתפים במשחקים האולימפיים. הוא סיים במקום ה-21 במוקדמות תרות החצי צינור ולא העפיל לחצי הגמר. באליפות העולם ב-2013 סיים במקום השישי בתחרות החצי צינור ובמקום ה-16 בסלוספטייל. באולימפיאדת סוצ'י (2014) סיים שוב במקום ה-21 במוקדמות בחצי צינור ובתחרות הסלופסטייל סיים במקום ה-16 בחצי הגמר. לאחר האולימפיאדה החליט להתרכז רק בתחרויות החצי צינור.

ב-2015 זכה במדליית זהב באליפות העולם שהתקיימה בקירשברג שבאוסטריה. הוא הגן על תוארו באליפות העולם שהתקיימה ב-2017 בסיירה נבדה. באותה שנה זכה גם במדליית זהב במשחקי האקסטרים חורף שהתקיימו באספן. הישגיו הביאו לבחירתו לספורטאי החורף של השנה באוסטרליה ב-2015 ולספורטאי השנה באוסטרליה ב-2017.

באולימפיאדת פיונגצ'אנג (2018) נבחר לשאת את דגל המשלחת האוסטרלית בטקס הפתיחה של המשחקים האולימפיים. הוא זכה במדליית ארד בתחרות החצי צינור.

ב-2019 זכה במדליית זהב במשחקי האקסטרים ובמדליית זהב בחצי צינור באליפות העולם שנערכה ביוטה.

ג'יימס נשוי לקלואי סטרול בתו של לורנס סטרול.

קישורים חיצוניים

 סקוטי ג'יימס באתר הפדרציה הבינלאומית לסקי
 סקוטי ג'יימס באתר אולימפיאדת פיונגצ'אנג
 סקוטי ג'יימס באתר משחקי האקסטרים
 The Third Revolution of Scotty James, אתר ESPN, 18 בדצמבר 2017

הערות שוליים

ערכים שבהם תבנית אתר רשמי אינה מתאימה להוספה אוטומטית
משתתפי אולימפיאדת ונקובר (2010)
משתתפי אולימפיאדת סוצ'י (2014)
גולשי שלג באולימפיאדת פיונגצ'אנג (2018)
משתתפי אולימפיאדת בייג'ינג (2022)
נושאי דגל אוסטרליה באולימפיאדה
גולשי שלג
ספורטאים אוסטרלים
מדליסטים אולימפיים אוסטרלים
זוכי מדליית כסף אולימפית
זוכי מדליית ארד אולימפית
אוסטרלים שנולדו ב-1994